Author: Krista Esta
Last saved by: Asta Urb
Company: Haapsalu Linnavalitsus

K O R R A L D U S

Haapsalu,			            13.august 2008 nr 571

Tänavapoolsete piirdeaedade korrastamiseks
toetuse eraldamine ( Kreutzwaldi 6, Haapsalu)

Võttes aluseks Endel Elu 05.08.2008 taotluse ning juhindudes kohaliku omavalitsuse korralduse seaduse § 6 lg 3 p 2, § 30 lg 1 p 3, Haapsalu põhimääruse § 35 lg 1 p 3, haldusmenetluse seadusest ja Haapsalu Linnavalitsuse 14.03.2007 määrusega nr 11 kinnitatud “Haapsalu muinsuskaitseala ja miljööväärtuslike alade kinnistute tänavapoolsete piirdeaedade korrastamiseks/uuendamiseks toetuse andmise kord” Haapsalu Linnavalitsus

k o r r a l d a b :

1.	Kompenseerida linna Muinsuskaitse eelarvest (08207) Endel Elule kuuluva kinnistu Kreutzwaldi 6 tänavapoolse piirdeaia korrastamiseks tehtud kulutused esitatud kuludokumentide alusel summas 743.90 krooni  (seitsesada nelikümmend kolm krooni ja üheksakümmend senti).
2.	Korraldus avalikustada väljapanekuga linnavalitsuse fuajees.
3.	Korraldus teha teatavaks aselinnapeale (T. Hein) ja raamatupidamisele (I. Salus) korralduse koopia üleandmisega allkirja vastu, Endel Elu’le koopia saatmisega posti teel.
4.	Raamatupidamisel (I.Salus) kanda korralduse alusel punktis 1 nimetatud summa üle Endel Elu  arvelduskontole.
5.	Korraldus jõustub teatavakstegemisest.
6.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov
Linnapea				Elfrida Kuldsaar
				Linnasekretäri asendaja